Achomharc arna thabhairt an 9 Meitheamh 2022 ag Singapore Airlines Ltd, Singapore Airlines Cargo Pte Ltd i gcoinne bhreithiúnas na Cúirte Ginearálta (An Ceathrú Dlísheomra méadaithe) a tugadh an 30 Márta 2022 i gCás T-350/17, Singapore Airlines agus Singapore Airlines Cargo v an Coimisiún

(Cás C-379/22 P)

(2022/C 303/31)

Teanga an cháis: an Béarla

Páirtithe

Achomharcóirí: Singapore Airlines Ltd, Singapore Airlines Cargo Pte Ltd (ionadaithe: J.-P. Poitras agus J. Wileur, avocats, agus J. Ruiz Calzado, abogado)

Páirtí eile sna himeachtaí: an Coimisiún Eorpach

An t-ordú atá á lorg

Iarann na hachomharcóirí ar an gCúirt Ghinearálta:

— An breithiúnas atá faoi achomharc a neamhniú, ina iomláine nó go páirteach;

— Cinneadh C(2017) 1742 final ón gCoimisiún an 17 Márta 2017 maidir le himeacht de bhun Airteagal 101 CFAE, Airteagal 53 de Chomhaontú LEE agus Airteagal 8 den Chomhaontú idir an Comhphobal Eorpach agus Cónaidhm na hEilvéise maidir le hAeriompar (Cás AT.39258 – Airfreight) (an Cinneadh) a neamhniú ina iomláine, a mhéid a bhaineann sé leis na hachomharcóirí, nó, de rogha air sin, an cinneadh a neamhniú go páirteach sa mhéid seo a leanas: — go bhfuil Airteagail 1(2)(q)/(r) agus 1(3)(q)/(r) den Chinneadh bunaithe ar dhlínse an Choimisiúin chun Airteagal 101 CFAE agus Airteagal 53 den Chomhaontú LEE a chur i bhfeidhm ar sheirbhísí aerlasta isteach in AE/LEE, agus, dá réir sin, an fhíneáil a gearradh ar na hiarratasóirí a laghdú go EUR 64 600 000 nó de réir mar is cuí i dtuairim na Cúirte; — go ndearbhaítear leis an gCinneadh go bhfuil an iompar a bhí ar siúl i gcomhthéacs chomhaontas WOW mar chuid d’aon sárú leanúnach amháin agus, dá réir sin, an fhíneáil a gearradh ar na hiarratasóirí a laghdú tuilleadh le 15 % de bhun anailís rannpháirtíocht theoranta na Cúirte Ginearálta nó de bhun ar bith atá cuí i dtuairim na Cúirte; — go ndearbhaítear leis an gCinneadh go bhfuil iompar maidir le formhuirir a ghearradh mar chuid d’aon sárú leanúnach amháin agus, dá réir sin, an fhíneáil a gearradh ar na hiarratasóirí a laghdú tuilleadh le 15 % de réir an chur chuige maidir le rannpháirtíocht teoranta a glacadh sa Chinneadh agus sa bhreithiúnas atá faoi achomharc nó í a laghdú le haon mhéid eile atá cuí i dtuairim na Cúirte;

— Airteagail 1(1)(r)/(s) agus 1(4)(r)/(s) den Chinneadh a neamhniú agus an fhíneáil a gearradh ar na hachomharcóirí a laghdú tuilleadh le 15 %, trí fheidhm a bhaint as an modheolaíocht a d’úsáid an Chúirt Ghinearálta chun na fíneálacha sna chásanna Cathay Pacific Airways Ltd v an Coimisiún (T 343/17, EU:T:2022:184) agus Japan Airlines Co. Ltd v an Coimisiún (T 340/17, EU:T:2022:181), faoi seach, a laghdú;

— a ordú don Choimisiún costais an achomharcóra roimh an gCúirt agus an dá thrian eile de na himeachtaí ós comhair na Cúirte Ginearálta a íoc.

Saincheisteanna dlí agus príomhargóintí

Mar thaca leis an achomharc, maíonn an t-achomharcóir ceithre shaincheist dlí:

An chéad saincheist dlí, go ndearna an Chúirt Ghinearálta neart earráidí dlí nuair a rinne sí dlínse an Choimisiún faoi Airteagal 101(1) CFAE a mheas.

An dara saincheist dlí, go ndearna an Chúirt Ghinearálta earráidí dlí agus gur mhainnigh sí cinntí a réasúnú maidir le hiompar a mheas i gcomhthéacs chomhfhiontar domhanda atá ag luí leis an dlí agus atá ar ag tacú le cúrsaí iomaíochta.

An triú saincheist dlí, go ndearna an Chúirt Ghinearálta neart earráidí dlí i dtaca leis an gceist a mheá an srian ar Airteagal 101(1) CFAE “de réir cuspóra” é má dhéantar seasamh a chomhordú idir iomaitheoirí i leith dlíthíocht atá ann nó atá bagartha.

An ceathrú saincheist dlí, go ndearna an Chúirt Ghinearálta earráid toisc nár luaigh sí, as a stuaim féin, ceist faoi bheartas poiblí maidir le heaspa chumhacht an Choimisiún chun pionóis a fhorchur.